E. Bauer, poslankyňa: (2003-02-27):
1. Predseda Národnej rady Slovenskej republiky rozhodnutím zo 4. februára pridelil návrh na prerokovanie Ústavnoprávnemu výboru Národnej rady a Výboru Národnej rady pre sociálne veci a bývanie. Ako gestorský výbor určil Výbor Národnej rady pre sociálne veci a bývanie. 2. Gestorský výbor nedostal do 19. februára 2003 žiadne stanovisko poslancov Národnej rady, ktorí nie sú členmi výborov Národnej rady, ktorým bol návrh pridelený. 3. Vysloviť súhlas s návrhom odporučili Ústavnoprávny výbor Národnej rady uznesením z 19. februára č. 80 a Výbor Národnej rady pre sociálne veci a bývanie uznesením z 19. februára č. 59. 4. Z uznesení výborov Národnej rady, ktoré návrh prerokovali, nevyplývajú žiadne návrhy. 5. Gestorský výbor na základe stanovísk výborov k návrhu na vyslovenie súhlasu Národnej rady so Zmluvou medzi Slovenskou republikou a Spolkovou republikou Nemecko o sociálnom zabezpečení (tlač 139), vyjadrených v ich uzneseniach uvedených v III. časti tejto správy a v stanovisku gestorského výboru, odporúča Národnej rade Slovenskej republiky v súlade s § 88 ods. 2 a 3 zákona Národnej rady č. 350/1996 Z. z. o rokovacom poriadku a podľa čl. 86 písm. d) Ústavy Slovenskej republiky vysloviť súhlas a rozhodnúť, že Zmluva medzi Slovenskou republikou a Spolkovou republikou Nemecko o sociálnom zabezpečení je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Toľko k zmluve so Spolkovou republikou Nemecko. K tlači 140 by som rada uviedla toto: 1. Predseda Národnej rady rozhodnutím zo 4. februára tohto roka č. 123 pridelil návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Španielskym kráľovstvom o sociálnom zabezpečení Ústavnoprávnemu výboru Národnej rady a Výboru Národnej rady pre sociálne veci a bývanie. Ako gestorský výbor určil Výbor Národnej rady pre sociálne veci a bývanie. 2. Gestorský výbor nedostal do 19. februára žiadne stanovisko poslancov Národnej rady, ktorí nie sú členmi výborov Národnej rady, ktorým bol návrh pridelený. 3. Vysloviť súhlas s návrhom odporučili Ústavnoprávny výbor Národnej rady i Výbor Národnej rady pre sociálne veci a bývanie. 4. Z uznesení výborov Národnej rady, ktoré návrh prerokovali, nevyplývajú žiadne návrhy. 5. Gestorský výbor na základe stanovísk výborov k návrhu na vyslovenie súhlasu Národnej rady so Zmluvou medzi Slovenskou republikou a Španielskym kráľovstvom o sociálnom zabezpečení, vyjadrených v ich uzneseniach uvedených v III. časti tejto správy a v stanovisku gestorského výboru, odporúča Národnej rade Slovenskej republiky v súlade s § 88 ods. 2 a 3 rokovacieho poriadku vysloviť súhlas a rozhodnúť, že Zmluva medzi Slovenskou republikou a Španielskym kráľovstvom o sociálnom zabezpečení je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Toľko k návrhu na ratifikáciu zmluvy so Španielskom. Tretia spoločná správa je o výsledku prerokovania návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Luxemburským veľkovojvodstvom o sociálnom zabezpečení. 1. Predseda Národnej rady Slovenskej republiky rozhodnutím zo 4. februára pridelil návrh na prerokovanie ústavnoprávnemu výboru a výboru pre sociálne veci a bývanie. Ako gestorský výbor určil Výbor Národnej rady Slovenskej republiky pre sociálne veci a bývanie. 2. Gestorský výbor ani v tomto prípade do 19. februára nedostal žiadne stanovisko poslancov Národnej rady, ktorí nie sú členmi výborov Národnej rady, ktorým bol návrh pridelený. 3. Vysloviť súhlas s návrhom odporučili Ústavnoprávny výbor Národnej rady a Výbor Národnej rady pre sociálne veci a bývanie. 4. Z uznesení výborov Národnej rady, ktoré návrh prerokovali, nevyplývajú žiadne návrhy. 5. Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Luxemburským veľkovojvodstvom, vyjadrených v ich uzneseniach a uvedených taktiež v III. časti tejto spoločnej správy a v stanovisku gestorského výboru, odporúča Národnej rade Slovenskej republiky v súlade s príslušnými ustaveniami rokovacieho poriadku a podľa Ústavy Slovenskej republiky vysloviť súhlas a rozhodnúť, že Zmluva medzi Slovenskou republikou a Luxemburským veľkovojvodstvom o sociálnom zabezpečení je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Ďakujem pekne, pán predsedajúci. Môžeme prejsť do tretieho čítania. P. Rusko, podpredseda NR SR: Ďakujem pekne. Musíme ísť ešte k rozprave, pani poslankyňa. Takže otváram rozpravu. Písomne nikto, ústne nikto. Zatváram rozpravu. A ideme do tretieho čítania. Pristúpime k hlasovaniu o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Spolkovou republikou Nemecko o sociálnom zabezpečení. Prosím spravodajkyňu, aby uviedla odporúčanie gestorského výboru.